b"\n_START_ARTICLE_\nRobert Edgar Allardice\n_START_SECTION_\nVida i Obra\n_START_PARAGRAPH_\nAllardice va estudiar a la universitat d'Edimburg en la qual es va graduar el 1882. L'any seg\xc3\xbcent va ser nomenat assistent del professor George Chrystal. Va mantenir aquest c\xc3\xa0rrec fins al 1892 en que fou nomenat professor de matem\xc3\xa0tiques de la recent creada Leland Stamford Junior University a Calif\xc3\xb2rnia (Estats Units). Durant molts anys, ell i Rufus Lot Green van ser els \xc3\xbanics professors de matem\xc3\xa0tiques de la universitat i, per tant, els creadors del departament que anys despr\xc3\xa9s tindria fama internacional._NEWLINE_Allardice es va retirar el 1927 i despr\xc3\xa9s d'una llarga malaltia, va morir d'una infecci\xc3\xb3 pulmonar a Palo Alto (Calif\xc3\xb2rnia) on s'havia quedat a viure._NEWLINE_Allardice va ser el 1883 membre fundador de la Edinburgh Mathematical Society, societat de la que va ser president el curs 1890-1891. Tamb\xc3\xa9 va ser membre de la Royal Society of Edinburgh i de la Societat Americana de Matem\xc3\xa0tiques._NEWLINE_Els treballs publicats d'Allardice versen sobre tot en geometria."